CELEX: 62016FN0029
Language: fi
Date: 2016-06-14 00:00:00
Title: Asia F-29/16: Kanne 14.6.2016 – ZZ ym. v. komissio

12.9.2016   
            
            
               FI
            
            
               Euroopan unionin virallinen lehti
            
            
               C 335/53
            
         Kanne 14.6.2016 – ZZ ym. v. komissio
   (Asia F-29/16)
   (2016/C 335/69)
   Oikeudenkäyntikieli: italia
   
      Asianosaiset
   
   
      Kantajat: ZZ ym. (edustaja: C. Cortese, avvocato)
   
      Vastaaja: Euroopan komissio
   
      Oikeusriidan kohde ja kuvaus
   
   Komission henkilöstösääntöjen 85 artiklan nojalla eläkkeen pidättämisestä tekemän sen päätöksen kumoaminen, jolla kantajalle myönnetystä perhe-eläkkeestä sekä kantajan kolmen lapsen hyväksi myönnetystä lapseneläkkeestä vähennettiin 22 368,13 euroa
   
      Vaatimukset
   
   
               —
            
            
               Henkilökohtaisten etuuksien hallinto- ja maksutoimiston (PMO.4) 17.8.2015 tekemä päätös, joka koskee perhe- la lapseneläkkeenä perusteettomasti maksettujen summien takaisin perimistä, on kumottava ZZ:n ja hänen kahden alaikäisen tyttärensä etuuksien osalta sekä tarpeellisilta osin päätös, jolla nimenomaisesti hylättiin oikaisuvaatimus, on kumottava.
            
         
               —
            
            
               Henkilökohtaisten etuuksien hallinto- ja maksutoimiston (PMO.4) 17.8.2015 tekemä päätös, joka koskee perhe- la lapseneläkkeenä perusteettomasti maksettujen summien takaisin perimistä, on kumottava X:n etuuksien osalta sekä tarpeellisilta osin päätös, jolla nimenomaisesti hylättiin oikaisuvaatimus, on kumottava.
            
         
               —
            
            
               Komissio on velvoitettava korvaamaan henkinen kärsimys ja aineellinen vahinko, joita kantajille on aiheutunut heidän hyvää hallintoa koskevan oikeutensa sekä hallinnolla heitä kohtaan olevan huolenpitovelvollisuuden loukkaamisesta, seuraavan suuruisina:
               
                           —
                        
                        
                           ZZ:n EFSA:n väliaikaisena toimihenkilönä palkkaluokassa AD9 saaman palkan ja palkan, jota hän saisi komission virkamiehenä palkkaluokassa AD12, välinen erotus vuoden pituiselta ajalta
                        
                     
                           —
                        
                        
                           riidanalaisessa päätöksessä kantajilta takaisin perittävä määrä korotettuna muutosilmoituksessa nro 2 vahvistetun eläkkeen määrän ja muutosilmoituksessa nro 3 vahvistetun määrän välisellä erotuksella ilmoituksen nro 3 voimaantulosta lukien siihen saakka, kunnes perhe voi asettautua asumaan uudelleen aikaisempaan kotipaikkaansa, minkä voidaan kohtuudella arvioida kestävän vuoden ajan tämän asian ratkaisemisesta lukien.
                        
                     
         
               —
            
            
               Komissio on velvoitettava korvaamaan oikeudenkäyntikulut.